জ্যাকলিন,শ্রদ্ধা,পূজা নয় প্রভাসের নজরে এবার অন্য বলি হটডিভা

‘বাহুবলি’ খ্যাত দক্ষিণী অভিনেতা প্রভাস এক এক করে বলিউড অভিনেত্রীদের সঙ্গে জোট বাঁধছেন। দক্ষিণী ছবিগুলির বক্সঅফিস সাফল্যের দিকে নজর রেখে এবার প্রভাস নতুন উদ্যমে কাজ শুরু করতে চলেছেন তার আগামী ছবির। প্রভাসের ‘বাহুবলি’ ও ‘সাহ’র তুলনায় সেভাবে সাফল্যের মুখ দেখেনি তার সর্বশেষ ছবি ‘রাধে শ্যাম’। তার এই সর্বশেষ ছবির ব্যর্থতার নিয়ে প্রভাস নিজেই বলেছেন, একটি ছবিকে সম্পূর্ণ ভাবে নিজের পায়ের তলায় জমি ধরে রাখতে হলে সেটিকে সবদিক থেকে সফল হতে হয়। কারণ এটা একেবারেই সত্যি কথা যে দর্শকরা চুলচেরা বিচার করে তবেই একটি ছবি কে গ্রহণ করে। আর প্রভাসের ক্ষেত্রে খামতি থাকলো সেইখানেই। ‘রাধে শ্যাম’ ছবির বিষয়বস্তু দর্শকরা সেভাবে পছন্দ করেননি। এই ছবিতে ব্যর্থতার কথা নিজেই স্বীকার করে নিয়েছেন প্রভাস। দক্ষিণী ছবির সর্বভারতীয় সাফল্যকে আরও এগিয়ে নিয়ে যেতে কোমর বেঁধে নেমে পড়েছেন প্রভাস। অ্যাকশন প্যাক ‘সাহ’র জন্য প্রভাসের পছন্দের তালিকায় ছিল বলিউড নায়িকা জ্যাকলিন ফার্নান্ডেজ শ্রদ্ধা কাপুর। ‘রাধে শ্যাম’ এ ছিলেন পূজা হেগড়ে। প্রভাসের আগামী ছবিতে এবার তার লক্ষ্য বলিউডের অ্যাকশন কুইন দিশা পাটানি। ইতিমধ্যেই দিশার কাছে পৌঁছে গেছে প্রভাসের টিমের তরফ থেকে বিশেষ উপহার। ছবিতে কাজ করার জন্য আগাম শুভেচ্ছা বার্তা। প্রভাসের এই আগামী ছবির নাম ‘প্রজেক্ট কে’। যদিও ছবির বিষয়বস্তু কি তা এখনো স্পষ্ট নয় তবুও এ কথা বলা যায় ছবিটি যদি এক সপ্তা হয়ে থাকে তাহলে দিশা পাটানি এই ছবিতে যথেষ্ট গুরুত্বপূর্ণ সংযোজন।