আবার একবার ‘গেন্দা ফুল’ জুটি

বাংলা ভাষার গান ‘গেন্দা ফুল’ জুটি বাদশা-জ্যাকলিন ফের জুটি বাঁধলেন। সম্প্রতি মুক্তি পেয়েছে তাদের ‘চেক মাই ফিজ’ শিরোনামের গানটি। ইতিমধ্যে গানটির ভিউ দাঁড়িয়েছে ৫ কোটি ৬৯ লক্ষের বেশি। অন্যান্য গানের মতো এই গানটিতে জ্যাকলিনের আবেদনময়ী উপস্থিতি তার ভক্তদের যথেষ্ট নজর কেড়েছে। প্রসঙ্গত, জ্যাকলিন-বাদশার একসঙ্গে এটি তৃতীয় কাজ। এর আগে এই জুটির ‘গেন্দাফুল’ ও ‘পানি পানি’ গান দুটি দর্শকরা ভীষণভাবে পছন্দ করেছিল। ‘পানি পানি’ গানটি লিখেছিলেন ও সুর করেছিলেন বাদশা সয়ং। বাদশা-জ্যাকলিনের ‘বড়লোকের বেটি লো লম্বা লম্বা চুল এমন মাথায় বেধে দেব লাল গেন্দা ফুল…’ এই বাংলা গানের ভিডিওটি মাতিয়ে রেখেছিল ফ্যানদের। এই একটি গানের ভিউজ হয়েছিল ৮০০ মিলিয়ন। গত বছর শেষে এই গানই ছিল সেরা আর আসনে। পুরনো বাংলা গানের রিমেক নিয়েও যথেষ্ট বিতর্ক তৈরি হয়েছিল। জ্যাকলিন কে দেখা গিয়েছিল সম্পূর্ণ বাঙালি লুকে। এবার বাদশা- জ্যাকলিনের নতুন ভিডিও অ্যালবাম ‘মেক মাই ফিজ’ সম্পর্কে বলতে গিয়ে র‌্যাপার  তথা বলিউডের প্লেব্যাক গায়ক বাদশা বলেন,’এই কাজটি আমাদের দুজনের কাছে যথেষ্ট চ্যালেঞ্জিং ছিল। কারণ এর আগে আমাদের দুজনের দুটি অ্যালবামই যথেষ্ট জনপ্রিয় হয়েছিল’।