নারী দিবসে বিশেষ চমক জ্যাকলিনের

কলকাতা: আন্তর্জাতিক নারী দিবসে জ্যাকলিনের চমক। এবার বাংলায় গান গাইলেন বলি অভিনেত্রী জ্যাকলিন। কয়েক মাস আগেই ‘স্টর্মরাইডার’ শীর্ষক গানে শ্রোতাদের মাঝে আলোড়ন ফেলে দিয়েছিলেন জ‍্যাকলিন। এবার সেই গানটিরই বাংলা সংস্করণে গলা মেলালেন জ‍্যাকলিন। নাম ‘আমি কাফি’। কয়েক বছর আগে বাঙালি কন্যার বেশে ‘বড়লোকের বিটি’ গানে নেচে দর্শকদের মন জয় করেছিলেন জ্যাকলিন ফার্নান্ডেজ (Jacqueline Fernandez)। এবার তার গলায় শোনা গেল বাংলা গান।

আরও পড়ুন: মি-টু মামলায় স্বস্তি নানা পাটেকরের, সাড়া দিল না আদালত

এসভিএফ মিউজিকের সঙ্গে হাত মিলিয়ে এই গানটিরই বাংলা সংস্করণ তৈরি করেছেন অমৃতা সেন এবং সিজি। মিউজিক ভিডিওয়ে ‘আমি কাফি’ (Aami Kaafi Bengali Song) এই গানে গলা মিলিয়েছেন জ্যাকলিন। জ‍্যাকলিনের পাশাপাশি শতাব্দী দত্ত বণিক, রাজকুমারী কোকো, ডিম্পল আচার্য এবং অঙ্কিতা সিংহের মতো বাঙালি সোশ‍্যাল মিডিয়ায় প্রভাবশালীদের দেখা গিয়েছে। প্রথমবার বাংলা গানে গলা মিলিয়ে উচ্ছ্বসিত জ‍্যাকলিনও। নির্মাতাদের দাবি, নারী দিবসের মূলমন্ত্র ফুটে উঠেছে এই গানে।