সুকেশের প্রতারণা মামলায় আরও বিপাকে জ্যাকলিন

বলিউড অভিনেত্রী জ্যাকলিন ফার্নান্ডেজ নিজেকে ‘প্রতারণার শিকার’ বলে ঘোষণা করেছেন। তিনি বয়ানে লিখেছেন এজেন্সি গুলি একথা বুঝতে পারছে না যে আমি নিজেই প্রতারণার শিকার। বেআইনি আর্থিক লেনদেন মামলায় আরো বিপাকে পড়েছেন অভিনেত্রী জ্যাকলিন ফার্নান্ডেজ। ২০০ কোটি টাকা প্রতারণা মামলায় অভিযুক্ত সুকেশ চন্দ্রশেখরের সঙ্গে জ্যাকলিনের নাম জড়ানোর কারণে এবার পাতিয়ালা হাউসকোর্ট তাঁকে সমন পাঠালো। তদন্তকারী সংস্থাকে বিপথে চালিত করার চেষ্টার অভিযোগ উঠেছে তাঁর বিরুদ্ধে। গতকাল অর্থাৎ বুধবার পেশ করার চার্জশিটে পরিষ্কার জানানো হয়েছে যে সুকেশের বিরুদ্ধে মামলাগুলি সম্পর্কে জানতেন না বলে জ্যাকলিন যে দাবী করছেন তা সম্পূর্ণ ভিত্তিহীন। সবকিছু জেনেই তিনি সুকেশের অপরাধগুলোকে গুরুত্ব দেওয়ার প্রয়োজন বোধ করেননি এবং তার সঙ্গে সম্পর্ক বজায় রেখেছেন বলে ইডির দাবি। ইডি আরো দাবি করে, সুকেশের কাছ থেকে সমস্ত ধরনের আর্থিক সুবিধা গ্রহণ ও উপভোগ করেছেন জ্যাকলিন। ইতিমধ্যেই জেলায় অভিনেত্রী স্বীকার করেছেন যে তিনি সুকেশের কাছ থেকে পাঁচটি দামি ঘড়ি, কুড়িটি মূল্যবান গহনা, ৬৫ জোড়া জুতো ,৪৭ টি দামি পোশাক,৩২ টি ব্যাগ,৪ টি হার্মিস ব্যাগ,৯টি পেন্টিং ও ভার্ষচির একটি ডিনার সেট উপহার হিসেবে পেয়েছিলেন। আগামী ১২  সেপ্টেম্বর জ্যাকলিনকে আদালতে হাজিরা দেওয়ার জন্য তলপ করেছে দিল্লি পুলিশ।