জ্যাকলিনের ৭ কোটি টাকা বাজেয়াপ্ত করলো ই ডি

বলিউড অভিনেত্রী জ্যাকলিন ফার্নান্ডেজ এর সঙ্গে অভিযুক্ত প্রতারক সুকেশ চন্দ্রশেখর এর আর্থিক তছরুপের মামলায় অভিনেত্রীর বিরুদ্ধে বড় ধরনের ব্যবস্থা নিয়েছে এনফোর্সমেন্ট ডায়রেক্টরেট অর্থাৎ ইডি। এই আর্থিক তছরূপের মামলায় অভিনেত্রীর ৭.২৭ কোটি টাকারও বেশি সম্পত্তি বাজেয়াপ্ত করেছে ইডি। সম্প্রতি পাঁচ বছরের পুরনো একটি জালিয়াতির মামলায় চন্দ্রশেখরকে গ্রেপ্তার করেছিল ইডি। জ্যাকলিনের যে ৭.২৭ কোটি টাকার সম্পত্তি বাজেয়াপ্ত করেছে তারমধ্যে ৭.১২ কোটি টাকা হল ফিক্সড ডিপোজিট। ইডির অনুমান অনুযায়ী সুকেশ প্রতারণার টাকা থেকে জ্যাকলিনকে এই পরিমাণ টাকা দিয়েছিলেন। প্রসঙ্গত এর আগেও জাকলিনকে একাধিকবার জেরা করেছিল ইডি। এজেন্সি সূত্রের খবর সুকেছের অপরাধ মূলক এর অন্যতম একজন সুবিধাভোগী ছিলেন বলিউড অভিনেত্রী জ্যাকলিন।

অভিযোগ, ২০০ কোটির আর্থিক প্রতারণা মামলায় অভিযুক্ত সুকেশ তার তোলাবাজি টাকা দিয়েই বিভিন্ন বহুমূল্য উপহার দিতেন তিনি অভিনেত্রীকে। যার মধ্যে রয়েছে বহুমূল্য ঘোড়া, দামি পোষ্য বিড়াল,চিনা মাটির বাসন এবং বহুমূল্য গহনা। সুকেশের সঙ্গে ঘনিষ্ঠ মুহূর্তের ছবি ফাঁস হওয়ার পর থেকেই ইডির সন্দেহের তীর জ্যাকলিনের দিকে। চার্টার্ড প্লেনে চেপে জাকলিন নাকি সুকেশের সঙ্গে দেখা করতে যেতেন।